als_Latn dik_Latn sag_Latn
A jeni për një emër të kohës së vjetër, për një modern apo një të pazakontë? Shfaqet një seri e juaj e preferuar dhe ju pëlqen emri i personazhit kryesor. Por, prapseprap keni vendosur të thirrni në ndihmë edhe paraardhësit që fëmijën ta quani me emrin e ndonjërit prej tyre. Sido që të jetë, mundësitë janë të pafundme. Ajo që duhet t’ju shërbejë si kriter më i rëndësishëm është që ta keni në mendje se emri që keni zgjedhur për pasardhësin tuaj mbetet për jetë.
Çfarë ndodh me trupin tuaj
Trupi juaj ndjen peshë shtesë që duhet ta mbajë. Për këtë keni përshtypjen se ju dhemb çdo kockë. Ju fryhen (ënjten) shputat e këmbëve, nyjet e këmbëve dhe duart. Ndonjëherë keni shtrëngime të dhimbshme të muskujve, sidomos gjatë natës. Përveç kësaj, është e vështirë të gjeni një pozitë të rehatshme në shtrat. Shumë gra përjetojnë mundime të rreme. Këto janë kontraktimet Braxton Hicks – kontraktime të parregullta të cilët përgatisin mitrën për lindje. Ato nuk janë aq të dhimbshme sa kontraktimet e vërteta, as nuk ndodhin në intervale të rregullta dhe nuk përforcohen me kalimin e kohës.
Gjithçka mbi fëmijën tuaj
Për çdo javë aftësia e foshnjes suaj për të mbijetuar jashtë mitrës rritet gjithnjë e më shumë. Nëse javën e kaluar nuk i ka hapur sytë, është shumë e mundshme që do ta bëjë tani. Skeleti dhe muskujt e foshnjës tuaj rriten shpejt. Këtë javë mund të ndodhë që të kthejë kokën nga njëra anë në tjetrën. Qimet e buta nëpër të gjithë trupin (lanugo) gradualisht zhduken, dhe foshnja merr flokët e vërteta të kokës.
Sa është foshnja?
Fëmija juaj peshon rreth 1.100 gram dhe gjatësia është mesatarisht rreth 26 centimetra (nga maja e kokës e deri në fund të mollaqeve – prapanicës).
Pyetjet më të shpeshta rreth shtatzënisë
Ndjej nganjëherë shtrëngime të rënda në këmbë apo ndonjë shqetësim të çuditshëm. Çfarë po ndodh dhe çfarë mund të bëj për t’i ndihmuar vehtes?
Shumë grave i pengojnë shtrëngimet e muskujve apo ndjenja që duhet vazhdimisht të lëvizin këmbët për të zvogëluar sikletin e çuditshëm në to. Kjo është një dukuri e shpeshtë në tremujorin e dytë dhe të tretë të shtatzënisë. Shtrëngimi ose spazma e muskujve në këmbë shkaktojnë ngërrçe. Edhe pse mjekët nuk e dinë saktësisht pse ndodh kjo, supozohet se kjo ka lidhje me rritjen e presionit në muskuj dhe nerva të këmbëve. Faj të caktuar mbart edhe vëllimi i rritur i gjakut që rrjedh në qarkullimin tuaj.
Ndonjëherë keni ndjenjë shqetësimi në këmbë, nëse jeni lodhur apo tensionuar shumë gjatë ditës. Disa mjekë mbrojnë teorinë se shtrëngimet (ngërçet) ndodhin për shkak të mungesës së kalciumit. Mirëpo, studimet e tanishme tregojnë se kundër shtrëngimeve mund të ju ndihmojnë tableta të tretshme të magnezit. Por, para se të vendosni për cilindo preparat, konsultohuni me gjinekologun.
Ju mund t’i ndihmoni vehtes nëse i përmbaheni disa këshillave të caktuara:
- pini shumë lëngje
- ushtroni rregullisht
- ecni (shetitni)
- mos rrini gjatë në të njëjtën pozitë (nëse punoni, ngrihuni shpesh nga karriga dhe ecni nëpër zyrë)
- përderisa qëndroni ulur, lëvizni këmbët duke bërë rrathë të vegjël me shputat.
Shtatzënia e shumëfishtë
Zgjedhja e emrave mund të jetë një problem. Ylli dhe Yllzoni? Nita dhe Nora? Zgjedhja e emrave për binjakët mund të jetë kënaqësi. Por edhe frustruese, veçanërisht nëse ndërhyjnë edhe prindërit tuaj dhe familjarët tjerë. Ndonjëherë është e vështirë për të vendosur për një emër të vetëm, kurse imagjinoni se sa durim duhet për të rënë dakord për dy!
Çfarëdo që zgjedhni, mbani mend një gjë: vetëm ju dhe partneri juaj duhet të merrni këtë vendim, sepse këta janë vetëm fëmijët tuaj dhe këto emra do t’i ndjekin ata për tërë jetën./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nus_Latn als_Latn als_Latn als_Latn als_Latn als_Latn